open-index/open-wikipedia-markdown huggingface dataset:
Atek Soedharmo

**Atek Soedharmo** () inggih punika salah satunggalipun atlit lan juru paraga filem saking Indonésia ing dasawarsa 1970-an. Namanipun sampun misuwur nalika maragakaken filem *Joanna* sesarengan Lidya Kandouw (1983) ingkang dipunsutradarani Wim Umboh. Sadèrèngipun nglebeti kancah perfileman, Atek Soedharmo punika atlit ing cabang bina raga lan gadhah sasana gladhèn kanggé génerasi mudha. Piyambakipun tetirah saking donyane filem ing taun 1992 awit saking ketaman cidera wekdal dados juru paraga sesarengan kaliyan Cindy Rothrock. Pungkasanipun, Advent Bangun nggantosi minangka paraga ing filem punika.

## Riwayat 
Atek Soedharmo lair ing Kutha Salatiga, Jawa Tengah, tanggal 30 Januari 1949. Awit taksih nem, piyambakipun sampun ngraketi donyanipun ulahraga, utamanipun cabang bina raga. Ing griyanipun, kepara piyambakipun gadhah sasana gladhèn *fitness* lan angkat wesi Raga Sampurna. Ing taun 1972, Atek ngyasa klub bina raga Pancanaka ingkang wiwit kiprahipun taun 1974. Klub mau disengkuyung déning manten Wali Kutha Salatiga, John Manuel Manoppo minangka katua umum. Kajawi punika, piyambakipun ugi kiprah ing kancah perfileman, dipunpracaya maragakaken ing filem *Joanna*, ingkang dipunsutradarani Wim Umboh. Nalika samanten, piyambakipun dipunpacangaken kaliyan paraga wanita, Lidya Kandouw. Filem ingang mundhut gambar wonten saindhengipun Air Terjun Sekar Langit punika, nyariyosaken satunggalipun nem-neman ingkang nylametaken satungalipun kenya peranakan Walanda ingkang nyobi "minggat" saking tiyang sepuhipun. Kajawi nylametaken Joanna, Atek ugi ugi nyengkuyung para warga nglawan centheng-centheng Walanda miyos kaprigelan silatipun. Sasampunipun filem *Joanna*, ing taun 1985 Atek kadhapuk dados juru paraga kaliyan Lia Waroka ing filem *Rambo*. Taun 1992, piyambakipun tetirah saking kancah perfileman amargi ketaman cidera nalika main sesarengan Cindy Rothrock. Pungkasanipun Advent Bangun ingkang nggantosi.

## Filem 
* *Yohana*
* *Pembalasan Rambu*
* *Djago*
* *Suromenggolo
* *Tiada Titik Balik ''

## Rujukan
Sindu Putra

**Sindu Putra** () inggih punika salah satunggalipun seniman saking Indonésia. Namanipun sampun misuwur lumantar sapérang karyanipun awujud geguritan ingkang dipunmot ing sawenèh ariwarta lan kalawarta. Awit saking kaprigelanipun, Sindu Putra nampi pangaji saking Kusala Sastra Khatulistiwa lumantar karyanipun ing kategori geguritan kanthi sesirah *Dongèng Anjing Api* ing taun 2009.

## Latar wingking 
Sindu Putra lair ing Bali, tanggal 31 Juli 1968. Nelatèni nyerat awit taksih wonten Sekolah Menengah Pertama (SMP), taun 1982. Kawitanipun, karyanipun dipunmot ing *Bali Post Minggu* (1982). Salajengipun karyanipun uga dipunmot ing ariwarta saking Yogyakarta lan Jakarta antawisipun *Nusatenggara, Minggu Pagi, Merdeka Minggu, Hai, Bentara Kompas, Tempo, Media Indonesia, Jurnal Cak, Jurnal Puisi* dan *Kalam*. Karya sanèsipun karonce wonten sajeroning antologi *Perjalanan* (SMK, 1990), *Batu Beramal* (HP3N Batu,1994), *Bunga Rampai Puisi Bali* (1996), lan *Bali The Morning After* (1999). Buku geguritan ingkang sampun dipunbabar inggih punika *Kemah Malam Burung Malam* (Pojok Sanur Interprise (2000), *Rumah Ilalang* (sesarengan IAO Suwati Sideman ,2003). Sindu Putra naté katimbalan ngrawuhi adicara Winternachten Overzee ing Yogyakarta (2001), maos geguritan ing Ubud Writers & Readers Festival, Bali 2004. Taun 2005 piyambakipun kasil menang wonten adon-adon Cisadane Award (Dewan Kesenian Tangerang).

## Ugi pirsani 
* Kusala Sastra Khatulistiwa

## Rujukan
My Brilliant Life

***My Brilliant Life*** (; lit. "My Palpitating Life") inggih punika filem sandiwara saking Koréa Kidul ingkang dipundamel taun 2014. Filem punika dipunsutradarani E J-yong. Ingkang dhedhasar skénario anggitanipun E J-yong lan Oh Hyo-jin, dipunangkat saking novèl karyanipun Kim Aeran kanthi sesirah *My Palpitating Life* ingkang dibabar taun 2001. Ingkang maragani filem punika antawisipun Song Hye-kyo lan Kang Dong-won.

Ing taun 2015, *My Brilliant Life* pikantuk pangaji saking Third Place Audience Award wonten Udine Far East Film Festival kaping 17. *My Brilliant Life* dipunbabar ing tanggal 3 Sèptember 2014 déning CJ Entertainment.

## Ringkesan 
*My Brilliant Life* nyariyosaken bab sesambetan asmara antawisipun Dae-soo ingkang tuhu kaku, lan Mi-ra, wanita ayu ingkang asring ngendikan mboten saé. Yuswanipun Dae-soo lan Mi-ra punika taksih pitulas taun nalika ngandhut. Putranipun, Ah-reum, miyos kanthi genetik ingkang mbènteni nama progeria, ingkang ndadosaken yuswanipun énggal sepuh. Taun-taun salajengipun, nalika Ah-reum taksih yuswa pitulas taun, badanipun katingal sampun katingal kados déné tiyang sepuh yuswa wolung puluh taunan. Ah-reum lajeng nyerat satunggaling cariyos babagan tiyang sepuhipun ingkang taksih nèm lan kasmaran, lan gadhah kekajengan supados pikantuk bebungah ing dinten tanggap warsanipun kaping pitulas mangkih.

## Ingkang maragani 
* Song Hye-kyo-Mi-ra
* Kang Dong-won-Dae-soo
* Jo Sung-mok-Ah-reum
* Baek Il-seob-Mr. Jang
* Heo Joon-seok-Seung-chan
* Chae Seo-jin-Lee Seo-ha
* Kim So-jin-Writer Kim
* Lee Sung-min-kaluwargi dokter (cameo)
* Kim Kap-soo-ramanipun Dae-soo (cameo)
* Kim In-tae-Mr. Jang sepuh (cameo)
* Cha Eun-woo-Healthy Ah-ruem (cameo)
* Taetiseo-wanita ingkang diremeni Dae-soo (cameo)

## Rujukan 
## Pranala njaba 
*  
*  
* 
* 
*
Ags. Arya Dipayana

**Agung Setiadji bin Darjono Hadjiwidjojo** utawi **Ags. Arya Dipayana** () inggih punika salah satunggalipun seniman saking Indonesia. Namanipun misuwur minangka seniman téater, panggurit lan panganggit carita cekak ingkang kamot ing sawenè ariwarta lan kalawarta. Ags. Arya Dipayana salah satunnggalipun panampi pangaji Hibah Seni saking Yayasan Kelola.

## Riwayat 
Ags. Arya Dipayana lair ing Kabupatèn Tulungagung, Jawa Wétan, 29 April 1961. Miwiti kiprah kesenian nalika taksih wonten sekolah menengah kanthi nyerat carita cekak lan geguritan. Ngrampungaken pawiyatanipun ing Jurusan Sastra Prancis, Fakultas Sastra, Universitas Indonesia. Piyambakipun naté nyambut damel minangka redhaktur tamu ing kalawarta *Hai* lan *Zaman*, lan sapérang biro iklan. Karyanipun kathah ingkang dimot ing ariwarta kados ta *Majalah Hai, Suara Pembaruan, Zaman, Majalah Matra* lan sanèsipun. Taun 1976 piyambakipun miwiti kiprah ing donyanipun téater, ngedekaken Teater Egg (sapunika Teater Tetas) taun 1978. Awit taun 1985 nyerat lakon drama kanggé sapérang pagelaran. Buku geguritanipun ingkang naté dibabar, inggih punika *Sajak Pejalan Kaki, Tiga Cermin Kecil (Kumpulan Bertiga)*, lan *Sehingga Kabut (Kumpulan Tunggal)*. Sawenèh geguritanipun dipundadosaken lagu déning Dwiki Dharmawan, kalantunaken déning Novia Kolopaking, Reda Gaudiamo, lan sanèsipun.

Ags. Arya Dipayana ugi aktif dados sutradara pagelaran-pagelaran Teater Tetas. Lakon drama ingkang diserat antawisipun *Wisanggeni Berkelebat, Seorang Anak Menangis, Palaganada: Dari Negeri Cinta, Jejak Surga*, lan *Julung Sungsang dan Raung Kuda Piatu* (2009). Ags. Arya Dipayana tilar donya ing tanggal 1 Maret 2011, antawisipun jam 22:30 WIB, nalika saweg ngrawuhi lokakarya téater ing Purwakarta, Jawa Barat minangka pawicara. Jenazah dipunsarèkaken ing TPU Jeruk Purut, Jakarta Selatan.

## Geguritan 
* Pejalan Kaki
* Tiga Cermin Kecil (Kumpulan Bertiga)
* Sehingga Kabut (Kumpulan Tunggal)
 
## Lakon sandiwara 
* Wisanggeni Berkelebat
* Dari Seberang Cuaca (terdiri dari empat naskah pendek)
* Seorang Anak Menangis
* Palaganada-Di Negeri Cinta
* Jejak Surga
* Julung Sungsang
* Republik Anturium
* Raung Kuda Piatu
* Durna Rumangsa
* World In My Feet
* Questioning Ekalaya
* Kotak Sendiri (sinétron)

## Ugi pirsani 
* Reda Gaudiamo
* Sapardi Djoko Damono
* Maha Melihat Maha Mendengar
* Dwiki Dharmawan

## Rujukan
Parkland (filem)

***Parkland ** *inggih punika filem sandiwara sujarah saking Amérikah Sarékat ingkang dipundamel ing taun 2013. Filem punika dipunsutradarani Peter Landesman. Piyambakipun ugi ingkang nganggit skénarionipun. Filem punika dipunangkat saking buku anggitanipun Vincent Bugliosi ingkang sesirah *Four Days In November* ingkang kaanggit taun 2008, nyariyosaken tragedhi sedanipun présidhèn Amérikah Sarékat, John F. Kennedy.

## Latar wingking 
*Parkland* ngangkat cariyos babagan tragedhi sedanipun présidhén Amérikah Sarékat, John F. Kennedy (JFK) ing taun 1963. Cariyos utami ingkang kasuguhaken wonten filem punika kapundhut saking *perspektif* tiyang-tiyang limrah ingkang dumadakan kalebet wonten ing tragedhi punika. Tiyang-tiyang wau inggih punika dokter mudha lan suster ing Griya Sakit Parkland, kepala dhinas wadi Dallas, juru kodhak ingkang keleresan ngrekam tragedhi punika, agen Federal Bureau of Investigation (FBI), Lee Harvey Oswald, lan para petugas panjagi kaamanan présidhèn, ugi kalebet Robert Oshwald ingkang ngurus kangmasipun minangka ingkang tumindak mejahi présidhèn, ingkang kasusul kanthi panembakan Lee Oswald (pelaku) dipuntembak medal sasampunipun saking ruang penyidikan. Filem Parkland dipunsutradarani lan dipunserat skénarionipun déning Peter Landesman adhedasar saking buku *Four Days In November* anggitanipun Vincent Bugliosi. Filem punika dipunparagani Zac Efron, Marcia Gay Harden, Billy Bob Thornton, Paul Giamatti lan Ron Linvingston.

Filem punika dipundamel wiwit wulan Januari 2013 ing Austin, Texas, Amérikah Sarékat. Peter Landesman minangka sutradara mratélakaken bilih filem punika mboten badhé nyuguhaken warni-warni téyori konspirasi ingkang wonten sesambetanipun kaliyan tragedhi sedanipun présidhén Kennedy.
* Paul Giamatti minangka Abraham Zapruder
* Dana Wheeler-Nicholson minangka Lillian Zapruder
* Bitsie Tulloch minangka Marilyn Sitzman
* Brett Stimely minangka Présidhèn John F. Kennedy
* Kat Steffens minangka Ibu Nagara Jacqueline Kennedy
* Gil Bellows minangka David Powers
* Sean McGraw minangka Lyndon B. Johnson
* Rory Cochrane minangka Earl Rose
* Mark Duplass minangka Kenneth O'Donnell
* Jimmie Dale Gilmore minangka Reverend Saunders
* Matt Barr minangka Paul Mikkelson
* Jonathan Breck minangka Winston Lawson
* Gary Grubbs minangka Dr. Kemp Clark
* Bryan Batt minangka Malcolm Kilduff
* Glenn Morshower minangka Mike Howard
* Armando Gutierrez minangka Glen McBride
* Austin Nichols minangka Emory Roberts
* Gary Clarke minangka George Burkley

## Rujukan 
## Pranala njawi 
* Official website 
*   ing Internet Movie Database
* *Parkland* ing Box Office Mojo
* *Parkland* ing Rotten Tomatoes
* *Parkland* ing Metacritic
* Parkland ing Facebook
* Parkland ing Twitter
* Article | "The Pink Suit" | Portland Magazine
The Boy Next Door

***The Boy Next Door*** inggih punika sesirah filem erotis thriller saking Amérikah Sarékat ingkang dipundamel taun 2015. Filem punika dipunsutradarani Rob Cohen. dhedhasar skénario anggitanipun Barbara Curry. Ingkang maragani filem punika antawisipun Jennifer Lopez, Ryan Guzman, John Corbett, Ian Nelson, lan Kristin Chenoweth. *The Boy Next Door* nyariyosaken bab teror ingkang dipunlampahaken déning satungaling priya nem dhumateng wanita ingkang dipuntresnani. Claire Peterson (Jennifer Lopez), guru ing pawiyatan SMA, saweg nglampahi prosès pegatan kaliyan semahipun, Garret (John Corbett). Pacangan punika gadhah remaja putra namanipun Kevin (Ian Nelson). Claire nyuwun pegatan sasampunipun mirsani sémahipun sesambetan kaliyan sekretarisipun.

## Ringkesan 
Sasampunipun pepisahan, Claire pinanggih kaliyan Noah (Ryan Guzman), satunggaling nem-neman gagah ingkang manggèn ing sisih griyanipun. Awit tetepangan, Claire lan Noah sansaya raket. Noah remen sanget dhumateng randha ayu punika. Semanten ugi Claire, ingkang kapincut sasampunipun mirsani Noah tanpa busana miyos jendhéla kamaripun.

Ing satunggalipun dinten, nalika Kevin mboten wonten griya, Noah nimbali Claire dhumateng griyanipun supados mbiyantu masak. Kaanan punika kalajengaken ing méja dhahar. Noah nyobi ngrayu Claire. Sinaosa wiwitanipun radi awrat, nanging Clair kepara kendel kémawon, saéngga kekalihipun nglampahi adegan seks. Enjingipun, Claire ngendika dhumateng Noah bilih piyambakipun radi getun, nanging pratélan punika ndadosaken Noah mboten kepranan.

Awit saking punika, Noah ingkang yuswanipun sami kaliyan Kevin lan dados muridipun Claire ing sekolahan, lajeng ndamel keruwetan. Napa malih Noah mirsani mantan semahipun Claire asring rawuh wonten griyanipun. Noah ingkang rumiyin remaja saé-saé kemawon, ngedalaken prilaku aslinipun, saestu mbebayani. Claire kaancam kelangan putra, pedamelan lan gesangipun.

## Ingkang maragani 
* Jennifer Lopez-Claire Peterson
* Ryan Guzman-Noah Sandborn
* John Corbett-Garrett Peterson
* Ian Nelson-Kevin Peterson
* Kristin Chenoweth-Vicky Lansing
* Lexi Atkins-Allie Callahan
* Hill Harper-Principal Edward Warren
* Travis Schuldt-Ethan
* Brian Mahoney-Cooper
* Adam Hicks-Jsebagaion Zimmer
* François Chau-Detective Johnny Chou
* Bailey Chsebagaie-Benny

## Rujukan
Tony Taulo

**Willem Alexander Tony Taulo** utawi **Tony Taulo** inggih punika salah satunggalipun paraga filem lan sinétron saking Indonésia. Namanipun misuwur sasampunipun menang wonten adon-adon Festival Keaktoran ingkang dipunanggegana déning stasiyun televisi nasional, taun 1995. Tony langkung kathah kiprah ing filem-filem utawi sinétron komidi. Salah satunggalipun filem ingkang piyambakipun minangka paraga inggih punika *Cinta Dalam Kardus,* ingkang dipunsutradarani Raditya Dika (2012).

## Riwayat 
Tony Taulo miyos saking kulawargi Timor Timur (saniki Timor Leste), putra kaping sekawan saking nem sadhèrèk. Ramanipun, Doris Alexander Aminadab Taulo, SH (alm), inggih punika manten Katua Pengadilan Negeri Jakarta Selatan, lan ingkang pungkasan dipundhapuk dados Katua Pengadilan Tinggi Kupang, Nusa Tenggara Timur. Wondéné Letnan Jenderal Kiki Syahnakri inggih punika pamanipun. Saderengipun mlebet ing kancah perfileman, Tony Taulo nyambut damel ing satunggalipun hotel ing Kabupatèn Cilacap. Piyambakipun gadhah jejibahan wonten minangka asisten manajer ing pérangan *house keeping*. Boten namung kagunan paraga, piyambakipun ugi sinau bab musik. Sawijining dinten, Tony Taulo mireng babagan badhé dipunwontenaken adon-adon Festival Keaktoran ing Jakarta. Lajeng piyambakipun ndhaptar minangka salah satunggalipun panyarta. Boten dipunnyana, piyambakipun menang lan nampi bebungah minangka juwara setunggal. Awit saking mriku, namanipun wiwit dipunmangertosi déning para prodhuser lan griya prodhuksi lan dipundhapuk ing sapérang sinétron lan filem. Sinètron kapisan ingkang dipunparagakaken inggih punika *Kulawarga Cemara* ingkang dipunsutradarani Arswendo Atmowiloto (1996). Salajengipun, piyambakipun ugi dipundhapuk minangka juru paraga sesarengan kaliyan Novia Kolopaking, Sandy Nayoan, lan sanès-saneipun.

Nanging salajengipun, Tony Taulo langkung kathah minangka juru paraga ing filem tivi lan filem layar jembar. Sesarengan Raditya Dika piyambakipun dipunpilih kanggé main filem mragakaken minangka manajer kafe. Wonten ing sitkom (sinètron komidi) *Satu Kakak Tujuh Keponakan* (1998) ingkang dipunanggegana déning RCTI, Tony ugi nglampahi sesarengan kaliyan Arswendo.

## Paraga sawenèh filem lan sinètron 
* Tersanjung
* Kulawarga Cemara
* Satu kakak tujuh keponakan
* Delisa
* Cinta dalam kardus

## Ugi pirsani 
* Raditya Dika
* Arswendo Atmowiloto
* Cinta Dalam Kardus

## Rujukan
Avianti Armand

**Avianti Armand** () inggih punika seniman saking Indonésia. Namanipun sampun misuwur lumantar sawenèh karyanipun awujud geguritan ingkang dipunmot wonten ariwarta lan kalawarta. Kajawi nyerat, piyambakipun ugi nelateni pedamelan minangka juru gambar yasan (arsitek) lan dhosèn tamu ing Jurusan Arsitektur Universitas Indonesia lan Disain Interior, Fakultas Disain Interior Universitas Pelita Harapan. Avianti Armand punika salah satunggalipun panampi pangaji Kusala Sastra Khatulistiwa ing kategori geguritan lumantar pakaryanipun kanthi sesirah *Perempuan yang Dihapus Namanya*, ing taun 2011.

## Latar wingking 
Avianti Armand miyos ing Jakarta, tanggal 12 Juli 1969. Wiwit taksih remaja, piyambakipun sampun raket dhumateng donyaning kasusastran mliginipun geguritan. Karyanipun kasil dipunmot ing sawenèh ariwarta lan kalawarta. Kajawi nyerat, Avianti Armand ugi nelateni pedamelan minangka juru gambar yasan (arsitèk) awit taun 1992. Rancangan gambar griyanipun kepara menangi pangaji saking IAI (Ikatan Arsitek Indonesia), ing taun 2008. Taun 2010 piyambakipun nggagas ngyasa bengkel kerja lan pagelaran arsitèktur lan kutha kanthi tajuk Ruang Tinggal Dalam Kota ingkang ditindakaken ing Komunitas Salihara. Taun punika ugi, Avianti Armand dipundhapuk minangka kurator Pameran Arsitek Muda Indonesia. Ing taun 2015, Avianti Armand dipundhapuk dados katua Komite Desain ing Pameran Buku Internasional Frankfurt, Jerman.

Awit taun, 2008, karyanipun ing kancah kasusastran sansaya inggil lumantar panyeratan fiksi, geguritan, lan artikel babagan arsitèktur. Buku carita cekak kaping pisan anggitanipun, dipunbabar taun 1999 kanthi sesirah *Negeri Para Peri*. Salah satunggalipun cariyos ing buku punika kasil mlebet ing Cerpen Terbaik Kompas taun 2009. Buku geguritan kanthi latar kitab suci Prajanjian Lami sesirah *Perempuan yang Dihapus Namanya*, ingkang dipunbabar taun 2010 kasil nglantaraken piyambakipun nampi pangaji Kusala Sastra Khatulistiwa ing kategori Puisi, sesarengan Arafat Nur lumantar karyanipun ingkang sesirah *Lampuki* (fiksi) lan Nirwan Dewanto lumantar karyanipun ingkang sesirah *Buli-Buli Lima Kaki* (geguritan), ing taun 2011.

## Ugi pirsani 
* Kusala Sastra Khatulistiwa
* Arafat Nur
* Nirwan Dewanto
* Komunitas Salihara

## Rujukan
Nunus Utomo

**Nunus Utomo** (miyos ing Kutha Semarang, Jawa Tengah - tilar donya ing Jakarta, 7 Fèbruari 2015) inggih punika salah satunggalipun musikus lan penyanyi saking Indonésia. Namanipun misuwur minangka pimpinan lan penyanyi Flashback Band ingkang dados pangiring adicara Tembang Kenangan ing stasiyun tivi Indosiar, dasawarsa 1990 dumugi 2000-an. Ciri wancinipun Nunus dumunung wonten warni swantenipun ingkang saget niru kaliyan swanten penyanyi Bee Gees.

## Latar winging 
Nunus Utomo lair ing Kutha Semarang, Jawa Tengah. Awit taksih nèm, piyambakipun sampun remen donyanipun musik. Saking band marang band sanèsipun ingkang dipunlampahi, nanging pungkasanipun teteg wonten Flashback Band. Flashback Band ingkang dipunyasa taun 1988. Nunus maringi aran punika jumbuh kaliyan ancasipun, inggih punika péngin supados para sutrisna musik saget langkung nresnani mliginipun dhumateng lagu-lagu lawas. Pramila, saking tatanan musik lan swantenipun dipunupados saget sami kaliyan lagu lan penyanyi aslinipun. Kajawi saking punika, Nunus gadhah gegayuhan supados génerasi mudha saget langkung mangertosi babagan sujarah musik lumantar lagu-lagu lawas.

Taun 1995 Nunus Utomo mboyong Flashback Band wonten ing stasiyun tivi Indosiar wonten ing adicara *Tembang Kenangan*, kanthi pranata adicara Bob Tutupoly. Wonten ing mriku Nunus ngraos menawi pikantuk panggènan sajatosipun. Lan supados band-ipun tansah kiyat, Nunus asring nggandèng penyanyi sanès antawisipun Seno Haryo lan Johan Untung.

## Uga delengen 
* Indosiar
* Johan Untung
## Rujukan
American Gun (filem 2005)

***American Gun*** inggih punika filem independen sandiwara kriminal saking Amérikah Sarékat ingkang dipundamel déning Participant Productions, IFC Films, IFC First Take, lan Spirit Dance Entertainment ing taun 2005. Filem punika dipunsutradarani Aric Avelino, dhedhasar skénario ingkang dipunanggit ing taun 2001 déning Steven Bagatourian lan Aric Avelino. Avelino taksih sekolah wonten Loyola Marymount University nalika ngarahaken filem punika, sesarengan kaliyan alumnus LMU sanèsipun, Ted Kroeber (prodhuser).

Dangunipun ndamel filem punika ngantos kalih setengah taun. Kersanipun ndamel filem niki saking salah satunggalipun artikel ingkang dipunmot wonten kalawarta *Los Angeles Times*. Avelino estu remen sanget kaliyan pitedah ingkang dipunaturaken déning salah satunggalipun prodhuser, Forest Whitaker. Juru paraga kaping pisan ingkang dipundhapuk mlebet wonten proyek filem punika Marcia Gay Harden.

## Ingkang maragani 
* Marcia Gay Harden – Janet Huttenson
* Forest Whitaker – Carter
* Donald Sutherland – Carl Wilk
* Lisa Long – Sandra Cohen
* Arlen Escarpeta – Jay
* Chris Warren Jr. – Marcus
* David Heymann – Producer
* Chris Marquette – David Huttenson
* Amanda Seyfried – Mouse
* Nikki Reed – Tally
* Joseph Kell – Security Guard
* Tony Goldwyn – Frank
* Rex Linn – Earl
* Kevin Phillips – Reggie
* Davenia McFadden – Felicia
* Linda Cardellini – Mary Ann Wilk
* Schuyler Fisk – Cicily
* Michael Shannon (as Michael J. Shannon) – Jerry
* Charles Duckworth – Connie
* Todd Tesen – Barry
* Melissa Leo – Louise
* Gary Paul Clark – Pangawas
* Ali Hillis-Gun Shop Patron
* Garcelle Beauvais (as Garcelle Beauvais-Nilon) – Sarah

## Pangeduman 
Miturut katrangan saking boxofficemojo.com, *American Gun* kasil ngempalaken bathi $24,098 lumantar pambabaran winates saking satunggal ngantos nem gedhong biyoskup, dangunipun sedasa minggu, antawisipun tanggal 22 Maret dumugi tanggal 1 Juni 2006. Filem punika dipuntepangaken wonten adicara Independent Filem Channel déning *First Take*.

## Pangaji 
* Independent Spirit Awards, nominasi
** Filem Paling Sae, Ted Kroeber, juru damel.
** Paraga Priya Paling Sae, Forest Whitaker.
** Paraga Wanita Pambiyantu Paling Sae, Marcia Gay Harden.

## Rujukan 
## Pranala njawi 
* 
* 
* LMU alumni  press release about the movie.
* American Gun official site
* IFC "First Take" .
Musiyum Rumah Budaya Tembi

**Museum Rumah Budaya Tembi** inggih punika papan panggénan ingkang nyimpen dhokumèntasi lan nyawisaken katrangan babagan sujarah lan kabudayan Jawi ingkang dumunung wonten Kacamatan Sewon, Kabupatèn Bantul, Provinsi Daerah Istimewa Yogyakarta. Tembi ugi dados pratandha lairipun pakaryan *kreatif* dhedhasar panemu bebrayan ingkang dumunung ing sakiteré papan wau. Musiyum punika asring ngawonténaken sawenèh kagiyatan budaya kados ta pamèran seni rupa, pagelaran adat lan *kontemporer*, pagelaran beksan lan *teater*, musik, ugi pagelaran maos geguritan. Musiyum punika mboten pikantuk sengkuyungan ardana saking yeyasan pundi kemawon. Sedaya kagiyatan ingkang dipunwontenaken mboten pados bathi. Kanggé nyekapi kabetahan punika, Tembi pikantuk kasil saking *fasilitas* antawisipun bale karya, bale rupa, bale inep, musiyum, kapustakan, kolam lelangén, lan warung utawa rèstoran.

## Sajarah 
Désa Tembi rumiyin awujud salah satunggaling panggénan para abdi dalem katemben ingkang padamelanipun nyusoni para putra-putri kulawarga karaton. Pramila désa punika kasebat Désa Tembi. Ing désa iku wonten griya ing Jalan Parangtritis Km. 8,4, Tembi, Timbulharjo, Sewon, Kabupatèn Bantul, Yogyakarta ingkang dados Museum Rumah Budaya Tembi *(Tembi House of Culture)*. Musiyum iku didegi wonten lemah ingkang wiyaripun 3.500 mèter pasagi, kanthi wiyar yasan utama 212 mèter pasagi lan gunggung wiyaripun yasan dumugi 1.057 mèter pasagi. Wondéné Désa Tembi piyambak awujud wewengkon kampung kriya GMT (Gabusan-Manding–Tembi) ingkang dipunkepyakaken déning Sri Sultan Hamengkubuwana X surya 31 Agustus 2007.

## Koleksi 
Museum Rumah Budaya Tembi gadhah saperang koleksi antawisipun luweng, dandang, keris lan tombak, waluku, gamelan, poto-poto kuna, poster kuna, sepedha motor kuna, sarta kapuskan ingkang gadhah dumugi 5.000 seratan. Panggènan punika ugi nyawisaken papan pagelaran, ruwang patemon, panginepan, warung utawa rèstoran, kolam lelagén lan pendhapa, sarta kalih pangkon gamelan.

## Kagiyatan 
Saben wulan, Museum Rumah Budaya Tembi ngawontenaken pagelaran awujud beksan nasional saking saperang wewengkon ing Indonesia, pagelaran wayang, pagelaran seni rupa, pagelaran musik, pagelaran maos geguritan, *workshop*, wawan rembug, lan seminar. Tembi ugi nepangaken budaya Jawi dhumateng para dhayoh kanthi ngawontenaken kagiyatan adat kados ta ngluku sawah ngagem lembu, mbatik, gladhen gamelan, dolanan laré-laré, lan sanèsipun.

## Ugi pirsani 
* Kabupatèn Bantul
* Daerah Istimewa Yogyakarta
*Panembahan 

## Rujukan  
## Pranala njawi
* Website resmi Tembi Rumah Budaya
Equity (filem)

***Equity*** inggih punika filem sandiwara thriller saking Amérikah Sarékat ingkang dipundamel déning Broad Street Pictures taun 2016. Filem punika dipunsutradarani Meera Menon, dhedhasar skénario ingkang dipunanggit déning Amy Fox. Ingkang maragani filem punika antawisipun Anna Gunn, James Purefoy, Sarah Megan Thomas, lan Alysia Reiner. *Equity* dipuntepangaken pisanan nalika pangaji Sundance Film Festival tanggal 25 Januari 2016. Sadèrèngipun, hak pangeduman filem dipuntumbas déning Sony Pictures Classics, filem iki dipunbabar kanggé sagung pamiarsa ing Amérikah Sarékat, tanggal 29 Juli 2016. *Equity* nampi pangalembana saking para pamirsa lan juru kritik filem.

## Ingkang maragani 
* Anna Gunn-Naomi Bishop
* James Purefoy-Michael Connor
* Sarah Megan Thom—Erin Manning
* Alysia Reiner-Samantha Ryan
* Craig Bierko-Benji Akers
* Margaret Colin-Attorney Cahn
* Nate Corddry-Cory
* Samuel Roukin-Ed
* Lee Tergesen-Randall
* Sophie von Haselberg-Marin
* James Naughton-John

## Prodhuksi 
Meera Menon dipunwartakaken bilih badhé ngarahaken filem punika ing wulan Maret 2015. Anna Gunn dipundhapuk minangka salah satunggalipun paraga, ing wulan Juni 2015, salajengipun James Purefoy ugi mratélakaken sumadya main ing filem punika.

## Box office 
*Equity* kasil ngempulaken arta $1,6 yuta saking Amérikah Sarékat lan Kanada, lan $65.116 saking sapérang nagari sanèsipun, kanthi gunggung dumugi $1,7 yuta.

## Pangalembana 
*Equity* nampi pangalembana saking para juru kritik filem. Wonten ing Rotten Tomatoes filem punika pikantuk panampi 81%, dhedhasar pratélanipun 84 juru kritik, kanthi rata-rata biji 6,4/10. Sawetawis, Metacritic nglaporaken bilih filem punika dipunremeni déning sagung pamirsa lan juru kritik filem. Perkawis punika saget dipunpirsani saking biji ingkang dumugi 68 saking 100 dhedhasar pratélanipun 29 juru kritik.

## Rujukan 
## Pranala njawi 
* 
*  (rating 3.5/5)
League of Gods

***League of Gods*** () inggih punika film drama fantasi saking Tiongkok-Hong Kong ingkang dipundamel taun 2016. Filem punika dipunsutradarani Koan Hui dan Vernie Yeung, dipunangkat saking novèl asesirah *Fengshen Yanyi* anggitanipun Xu Zhonglin. Ingkang maragani film punika antawisipun Jet Li, Tony Leung, Fan Bingbing, Louis Koo, Huang Xiaoming, Angelababy, Wen Zhang, lan Jacky Heung. *League of Gods* diayataken ing Tiongkok tanggal 29 Juli 2016. Paraga wanita Cecilia Cheung sajatosipun kadhapuk maragakaken minangka Nezha, nanging salajengipun dipun-gantos déning Wen Zhang. *League of Gods* dipunbabar kanggé sagung pamirsa ing Australia lan Selandia Baru tanggal 28 Juli 2016. Wondéné ing Tiongkok, Amérikah Sarékat, Inggris, lan Kanada dipuncakaken ing tanggal 29 Juli 2016. Filem punika ngraup laba kotor  ing box office Tiongkok.
* Andy On minangka Ji Fa
* Wang Zipeng minangka Ji Ping
* Li Xiaobo minangka Ji General
* He Jude minangka Dun Di
* Waise Lee minangka Dragon King of the East Sea

## Rujukan 
## Pranala njawi 
*
The Vanishing (film)

***The Vanishing*** inggih punika filem sandiwara thriller saking Amérikah Sarékat ingkang dipundamel taun 1993. Film Punika dipunsutradarani George Sluizer, dhedhasar skénario anggitanipun Todd Graff. Paraga ingkang kadhapuk ing filem punika antawisipun Jeff Bridges, Kiefer Sutherland, lan Nancy Travis. Film punika damelan ambal saking filem basa Perancis-Walanda ingkang naté dipundamel ing taun 1988 kanthi judhul sami, *The Vanishing*, lan ugi dipunsutradarani George Sluizer.

## Ringkesan 
Jeff Harriman (Kiefer Sutherland) lunga plesir kaliyan pacanganipun, Diane Shaver (Sandra Bullock), ingkang dumadakan ilang tanpa tapak, ing salah satunggalipun stasiyun pompa bènsin. Tigang taun salajengipun, Jeff Harriman saestu péngin mangertosi sajatosipun ingkang sampun kadadosan. Sawijining dinten, Barney Cousins (Jeff Bridges) manggihi Jeff lan mratélakaken badhé tanggel jawab awit saking ilangipun Diane Shaver. Cousin badhé ngaturi pirsa dhumateng Jeff, wonten punapa sajatosipun ingkang kadadosan tumrap Dianne Shaver, nanging prajanjén punika wonten srananipun, Cousin badhé kesah kados ta Dianne.

Ing babak criyos mundur (*flashback*), dipuntingalaken jejer kriminal. Jeff dipunarahaken tumuju stasiyun pompa bènsin nalika pacanganipun dumadakan ilang, lan kacariyosaken ugi, piyambakipun ngunjuk kopi sinambi mendem, piyambakipun badhé nglampahi nasibipun lumantar kadadéan punika.

Pacang énggal Jeff, Rita (Nancy Travis), sampun napak tilas papan dunung kadadosan, lan nembé kemawon nemokaken punapa ingkang sajatosipun. Rita ngaturi Cousins ngunjuk kopi lan obat bius nanging mboten mangertos bilih obat bius punika wau namung saget mandi 15 menit kemawon. Piyambakipun madosi Jeff Harriman, nanging dipunpenggak déning Cousins. Jeff kasil wungu saking salebetipun kubur lan mejahi Cousins ngginakaken sekop ingkang naté dipun-ginakaken mejahi Dianne Shaver. Filem dipunpungkasi kanthi adhégan Jeff lan Rita wangsul sesarangan, nyerat cariyos punika awujud novèl, lajeng dipuntawakaken dhumateng juru babar.

## Ingkang maragani 
* Jeff Bridges -Barney Cousins
* Kiefer Sutherland-Jeff Harriman
* Nancy Travis-Rita Baker
* Sandra Bullock-Diane Shaver
* Park Overall-Lynn
* Maggie Linderman-Denise Cousins
* Lisa Eichhorn-Helene Cousins
* George Hearn-Arthur Bernard
* Lynn Hamilton-Miss Carmichael

## Pangeduman
*The Vanishing* dipunbabar kanggé sedaya para pamirsa ing Amérikah Sarékat surya 5 Fèbruari 1993 lumantar 1,656 gedhong biyoskup. Nalika kababar kaping pisan ing dinten Setu ndalu, filem punika lenggah wonten ing urutan kaping sekawan box office lan kasil ngempalaken $5.0 yuta. Ing minggu kapisan, filem punika kasil ngempalaken $6.2 yuta,  minggu kaping kalih mandhap wonten urutan kaping pitu, kanthi ngempalaken $3.5 yuta. Lan pungkasanipun ing minggu kaping tiga, mandhap malih wonten ing urutan kaping patbelas, kasil ngempalaken arta $1.4 yuta. Sasampunipun tigang peken, filem punika pikantuk arta $12.3 yuta, kanthi gunggung $14.5 yuta. Filem punika dipunanggep mboten saget ngranggeh kasuksesan, kamangka modhal ingkang sampun medal dumugi $23 yuta.

## Rujukan 
## Pranala njawi 
*
Jantung Lebah Ratu

***Jantung Lebah Ratu*** inggih punika buku kempalan geguritan anggitanipun sastrawan Nirwan Dewanto ingkang kababar déning Gramedia Pustaka Utama, taun 2008. Buku ingkang kandelipun 94 kaca, kanthi ISBN 978-979-22-3666-8, punika nglantaraken Nirwan Dewanto nampèni bebungah Kusala Sastra Khatulistiwa (KSK) ing kategori Geguritan, taun 2008. Kajawi Nirwan, KSK taun punika ugi maringi bebungah dhumateng Wa Ode Wulan Ratna ing kategori Panyerat Nem Mumpuni kanthi pakaryanipun *Cari Aku di Canti*, lan Ayu Utami ing kategori Prosa kanthi pakaryanipun, *Bilangan Fu*. Sasampunipun pakaryan punika, Nirwan ugi nampi bebungah ingkang sami saking KSK, taun 2011 kanthi pakaryanipun, *Buli-Buli Lima Kaki*.

## Latar wingking 
*Jantung Lebah Ratu* ngandhut 46 geguritan anggitanipun Nirwan Dewanto ing kala mangsa 2005 dumugi 2007. Geguritanipun awujud gurindham, parikan, lan haiku (geguritan saking nagari Jepang). Tembung-tembung ingkang dipilih déning Nirwan mratélakaken bilih panganggitipun saèstu prigel anggènipun ngginakaken basa Indonesia, saé saking jarwa ugi kaéndahan. Sagung geguritan wonten ing buku punika naté kamot wonten sawenèh ariwarta lan kalawarta, kepara wonten ingkang dipunpertal ing basa Inggris, Jepang, lan Walanda.

## Ugi pirsani 
* Nirwan Dewanto
* Kusala Sastra Khatulistiwa

## Rujukan
Surat Kopi

***Surat Kopi*** (**Serat Kopi**) inggih punika buku kempalan geguritan anggitanipun sastrawan Joko Pinurbo ingkang kaserat nalika taun 2011 dumugi taun 2014. Buku ingkang kandelipun pitung dasa sekawan kaca, punika kababar déning Motion Publishing ing taun 2014 kanthi nomer ISBN 978-602-70054-2-6. *Surat Kopi* nglantaraken Joko Pinurbo nampèni bebungah Kusala Sastra Khatulistiwa (KSK), taun 2015 ing kategori Geguritan, sesarengan Dorothea Rosa Herliany kanthi pakaryanipun *Isinga: Roman Papua* ing kategori Prosa. Sadèrèngipun pakaryan punika, taun 2005, Joko Pinurba ugi nampèni bebungah saking KSK, katnhi buku kempalan geguritanipun, *Kekasihku, ing kategori Geguritan.

## Latar wingking 
*“Masih ada sisa hujan pada cangkirmu*

*Masih ada sisa malam pada matamu*

*Masih ada sisa aku pada kantukmu"*

—Joko Pinurbo

Kados déné geguritan anggitanipun Joko Pinurbo ingkang sadèrèngipun, buku kempalan geguritan *Surat Kopi'' kaanggit kanthi napa wontenipun, limrah kémawon. Piyambakipun mundhut tembung-tembung ingkang saèstu gampil dipunmangertosi déning para pamaos. Nanging awit saking kaprigelanipun, Joko kasil nyuguhaken geguritan-geguritan ingkang tuhu éndah.

## Deleng ugi 
* Joko Pinurbo
* Kusala Sastra Khatulistiwa

## Rujukan
F. Aziz Manna

**F. Aziz Manna** () inggih punika salah satunggalipun sastrawan saking Indonesia. Namanipun misuwur miyos pakaryanipun awujud puisi ingkang kamot wonten sawenèh ariwarta ing Indonesia. Piyambakipun naté nampèni bebungah Kusala Sastra Khatulistiwa (KSK) ing taun 2016 kanthi buku kempalan geguritanipun asesirah *Playon* ing kategori Geguritan. Taun ingkang sami, KSK ugi maringi bebungah dhumateng Yusi Avianto Pareanom kanthi buku kempalan carita cekak, *Raden Mandasia Si Pencuri Daging Sapi* ing kategori Prosa.

## Latar wingking 
F. Aziz Manna lair ing Kabupatèn Sidoarjo, Jawi Wétan, tanggal 8 Dhésèmber 1978. Ngrampungaken pendhidhikan wonten ing Jurusan Sajarah, Fakultas Ilmu Budaya Universitas Airlangga. Awit taksih nèm, piyambakipun sampun nggeluti jagating kasusastran. Sakpérang kagiyatan seni dipunlampahi, antawisipun minangka paraga teater wonteng kelompok-kelompok teater. Aziz naté dipunpracaya dados katuwa Teater Gapus Surabaya, nyengkuyung kagiyatan Forum Studi Sastra dan Seni Luar Pagar (FS3LP), Sanggar Kopi & Rokok Surabaya, sarta sakpérang kagiyatan wonten Komunitas @rekpilem Surabaya. Kajawi kamot ing kalawarta lan ariwarta, geguritan anggitanipun Aziz ugi kasiaraken wonten stasiun radio Jerman, Deutsche Welle.

## Pakaryanipun 
* Menguak Tanah Kering (GAPUS, 2000)
* Kumelambungkan Cintaku (GAPUS, 2003)
* Antologi Penyair Jawa Timur
* Permohonan Hijau (FSS, 2003-2004)
* Antologi Penyair Tiga Wilayah, Festival Mèi (FSB dan Institut Nalar Jatinangor, 2005)
* Izinkan Aku Menciummu (Gapus, 2006)
* Wong Kam Pung (FSS, 2010)
* Siti Surabaya dan Kisah Para Pendatang (FS3LP dan Diamond Publishing, 2010)

## Ugi pirsani 
* Kusala Sastra Khatulistiwa
* *Playon*
* Yusi Avianto Pareanom

## Pranala njawi 
* Blog pribadi F. Aziz Manna

## Rujukan
Gde Aryantha Soethama

**Gde Aryantha Soethama** () inggih punika salah satunggalipun seniman saking Indonesia. Namanipun sampun misuwur kanthi pakaryanipun awujud carita cekak, novèl, lan éséi ingkang kamot wonten sawenèh ariwarta lan kalawarta.. Gde Aryantha Soethama naté nampèni bebungah Kusala Sastra Khatulistiwa (KSK) ing kategori Prosa, miyos pakaryanipun, *Mandi Api*, ing taun 2006. Bebungah ingkang sami, taun punika, ugi katampi déning Dorothea Rosa Herliany Kanthi pakaryanipun, *Santa Rosa* ing kategori Geguritan.

## Latar wingking 
Gde Aryantha Soethama lair ing Bali, tanggal 15 Juli 1955. Miwiti kiprahipun minangka seniman awit taksih nèm-nèman. Piyambakipun ngrampungaken pendhidhikan wonten ing Fakultas Peternakan Universitas Udayana Denpasar. Taun 1981 dumugi 1987 piyambakipun dipunpracaya minangka pemimpin redhaksi kalawarta minggon *Karya Bhakti* lan redhaktur ariwarta *Nusa Tenggara* (1989-1990). Gde Aryantha Soethama nyerat pakaryanipun, lajeng kamot wonten ing sawenèh ariwarta lan kalawarta ing antawisipun *Sinar Harapan, Majalah Sarinah, Bali Post, Selecta, Midi, Gadis, Putri,* lan *Hai*. Taun 1979 dumugi 1981, saben kalih pekenipun, piyambakipun nyerat skénario panyuluhan peternakan lan maragakaken kanggé salah satunggalipun adicara wonten stasiun Televisi Republik Indonesia (TVRI) Denpasar.

## Pakaryan 
* Wawancara Jurnalistik (pakaryan jurnalistik)
* Koran Kampus (pakaryan jurnalistik)
* Menjadi Wartawan Désa (pakaryanjurnalistik)
* Tak Jadi Mati (kempalan carita cekak, 1984)
* Langit Dibelah Dua (naskah drama, 1984)
* Daerah Baru (kempalan carita cekak, 1985)
* Koran Kampus (1986)
* Suzan/ Wanita Amérika Dibunuh di Ubud (novèl)
* Pilihanku Guru/Senja di Candi Dasa (novèl)
* Bali is Bali (kempalan esai, 2003)
* Basa Basi Bali (kempalanesai, 2002)
* Bali Tikam Bali (kempalanesai, 2004)
* Bolak Balik Bali (kempalanesai) 
* Mandi Api (kempalan carita cekak, 2006) - dipunpertal wonten basa Inggris déning Vern Cock kanthi judhul *Ordeal by Fire*
* Dari Bule Jadi Bali (kempalanesai, 2010)
* Pelajaran Mengarang (kempalan carita cekak pilihanipun Kompas)
* Lampor (kempalan carita cekak pilihanipun Kompas)
* Jangan Mati di Bali (kempalan esai, 2011)
* Menitip Mayat di Bali (kempalan esai, 2016)

## Ugi pirsani 
* Kusala Sastra Khatulistiwa
* I Kadek Suardana

## Rujukan
Enggartiasto Lukita

**Drs. Enggartiasto Lukita** () inggih punika pulitikus lan pengusaha saking Indonesia ingkang sapunika dipunpracaya minangka Mantri Dagang taun 2016-2019. Namanipun misuwur nalika ngayahi jejibahan, kapilih minangka anggota DPR RI saking Partai Golongan Karya (1997-1999 lan 2004-2009). Nanging awit taun 2013 Enggartiasto Lukita mlebet parté énggal, Partai NasDem. Wonten ing paré punika, piyambakipun ngemban dados Ketua Babagan Hubungan Manca Nagari. Wonten ing Pemilu 2014, kapilih malih minangka anggota DPR RI. Enggartiasto Lukita kacathet naté nyepeng sakperang organisasi, minangka ketua antawisipun Katua Umum Real Estate Indonesia (REI), kala mangsa 1992-1995. Panjenenganipun dipunangkat dados Mantri Perdagangan ing perombakan Kabinet Kerja Jilid II tanggal 27 Juli 2016.

## Latar wingking 
Enggartiasto Lukita lair kanthi asma Loe Joe Eng ing Cirebon, Jawa Barat, tanggal 12 Oktober 1951. Ngrampungaken pawiyatan luhur wonten Jurusan Pendidikan Bahasa Inggris, Fakultas Pendidikan Bahasa dan Seni, IKIP Bandung (sapunika Universitas Pendidikan Indonesia). Awit taksih nèm, piyambakipun sampun raket kaliyan jagating organisasi. Piyambakipun naté dipunpracaya minangka ketua, antawisipun Real Estate Indonesia (REI). Enggartyasto Lukita miwiti kiprah pulitik nalika mlebet wonten ing Partai Golongan Karya minangka Wakil Bendahara Umum. Miyos parté punika, piyambakipun kapilih minangka anggota DPR RI kala mangsa 1997-1999 lan 2004-2009. Nanging awit taun 2013 piyambakipun mlebet parté énggal, Partai NasDem. Ing parté punika, Enggar kadhapuk dados Kepala Babagan Hubungan Manca Nagari. Lan wonten ing Pemilu 2014, kapilih malih minangka anggota DPR RI. Kajawi punika, Enggartiasto Lukita ugi nelatèni babagan *properti* lan naté dipunpracaya minangka Komisaris Utama PT Unicora Agung, Dirut PT Kartika Karisma Indah, Dirut PT Kemang Pratama, Dirut PT Bangun Tjipta Pratama, lan Direktur PT Supradinakarya Multijaya (1994-2004).

## Pedamelan 
* Komisaris Utama PT Unicora Agung
* Dirut PT Kartika Karisma Indah
* Dirut PT Kemang Pratama
* Dirut PT Bangun Tjipta Pratama
* Direktur PT Supradinakarya Multijaya, 1994 - 2004

## Organisasi 
* Ketua Cabang GMKI Bandung,1974-1976
* Anggota Partai Golkar, 1979
* Ketua Departemen REI, 1986 - 1989
* Wakil Ketua BPD Hipmi Jakarta, 1988 - 1993
* Wakil Bendahara Umum DPP AMPI, 1990 - 1995
* Anggota Dewan Kehormatan BPP Hipmi, 1990 - 1995
* Ketua Umum REI 1992 - 1995
* Wakil Ketua FIABCI, 1992 - 1995
* Anggota Dewan Penasihat Golkar, 1992 - 1997
* Anggota Dewan Penasihat Ukrida, 1994 - 1998
* Anggota Dewan Riset Nasional, 1994 - 1999
* Anggota Yayasan PPM, 1995
* Ketua Majelis Pertimbangan Organisasi REI, 1995 - 1998
* Ketua PPK Kosgoro, 1995 - 2000
* Ketua Babagan Khusus Percasi, 1996 - 1998
* Ketua Kehormatan REI, 1996
* Anggota DPR/MPR RI, 1997 - 1999
* Wakil Bendahara Umum DPP Golkar, 1998 - 2004
* Ketua IKA UPI, 2000 - 2004
* BAPPILU Pusat Partai Golkar, 2003
* Anggota DPR/MPR RI, 2004 - 2009
* Anggota DPR/MPR RI, 2014-2019
* Ketua Babagan Hubungan Luar Negeri Partai Nasdem, Januari 2013
* Mantri Perdagangan Indonesia, Juli 2016

## Rujukan
Playon

**Playon** inggih punika buku kempalan geguritan ingkang dipunanggit déning sastrawan F. Aziz Manna, kababar déning Penerbit Grasindo, taun 2016. Buku ingkang kandelipun wolung dasa kaca, kanthi nomer ISBN 978-602-37-5760-2 punika nglantaraken namanipun Aziz Manna nampèni bebungah Kusala Sastra Khatulistiwa taun 2016 ing kategori Geguritan. Bebungah ingkang sami, taun punika kaparingaken dhumateng  Yusi Avianto Pareanom kanthi pakaryanipun, *Raden Mandasia Si Pencuri Daging Sapi* ing kategori Prosa.

## Latar wingking 
*Playon* anggitanipun F. Aziz Manna inggih punika buku kempalan geguritan ingkang saget kawastanan mboten limrah, mliginipun saking bab nasib. Buku punika, mula bukanipun, kababar winatesan déning Dewan Kesenian Jawa Timur sasampuné piyambakipun menang ing Sayembara Panyeratan Geguritan, ing taun 2015. Salajengipun, Aziz Manna masrahaken naskah anggitanipun dhumateng juru babar Pagan Press, ingkang dumunung wonten ing Lamongan saperlu dipuncithak malih. Sabanjuripun, *Plaon* malih-malih manggihi nasib saé kanthi nglantaraken namanipun Aziz nampèni bebungah Kusala Sastra Khatulistiwa ingkang dipuncakaken taun 2016, ing kategori Geguritan, sarta dipuncithak malih déning Penerbit Grasindo.

Sedaya geguritan ing salebetipun buku *Playon* punika kagolong prasaja lan ngginakaken tembung saben dintenipun, nanging tetep kasisipaken satunggalipun *narasi* ingkang ngemu teges saèstu jero. Kanthi ngginakaken basa tlatah ingkang radi kathah (kados déné latar kapribadhènipun panganggit ingkang saking Jawi), kasil meksa para pamaos supados saget mangertosi tegesipun, sinambi mriksani glosarium ingkang kacawisaken ing sisih wingkingipun buku. *Playon* (dipundhut saking basa Jawi) awujud salah satunggalipun geguritan ingkang kapundhut minangka judhul Main, Ajang Barang, lan Laku inggih punika tigang prakawis utami ingkang kaangkat ing buku punika.

## Ugi pirsani 
* Kusala Sastra Khatulistiwa
* F. Aziz Manna

## Rujukan
Adult Beginners

***Adult Beginners*** inggih punika filem drama komedi saking Amérikah Sarékat ingkang dipundamel taun 2014. Filem punika dipunsutradarani Ross Katz, dhedhasar skénario anggitanipun Jeff Cox lan Liz Flahire, dipunangkat saking lakon kasunyatan ingkang dipunanggit déning Nick Kroll. Ingkang maragani filem punika antawisipun Kroll, Rose Byrne, Bobby Cannavale, dan Joel McHale.

RADiUS-TWC numbas hak pangeduman filem punika kanggé para pamirsa ing Amérika Lor nalika filem punika ditepangaken wonten pangaji 2014 Toronto International Film Festival. Filem ini dibabar kanthi winatess lan diwujudaken ing format VOD nalika tanggal 24 April 2015. Ing tanggal 10 Dhésèmber 2013, Caitlin Fitzgerald sampun nyawiji wonten flm punika, maragakaken minangka Kat, pacanganipun Jak Filem punika mratandhani pakaryan sesarengan kaping tiga, pacangan Bobby Cannavale lan Rose Byrne sasampunipun dipunpracaya wonten *Annie* taun 2014 lan *Spy* pramula taun 2015.

Pamundhutan gambar utami kacaaken wonten ing New York kalebet ing satunggalipun griya Elk Avenue ing New Rochelle, New York satunggal wulan, saking Januari dumugi Fèbruari 2014.

## Pambabaran 
*Adult Beginners* ingkang kaping pisan dipuntepangaken wonten pahargyan 2014 Toronto International Film Festival tanggal 8 September 2014, lan dibabar winatesan tanggal 24 April 2015 lan miyos Video on demand, tanggal punika ugi, ing Amérikah Sarékat.

## Box office 
Wonten ing pambabaran pungkasan peken, *Adult Beginners* kasil ngumpulaken arta $36,657 ing sedasa gedhong biyoskup. Dumugi tanggal 24 September 2015, filem punika kasil ngumpulaken arta $104,808 ing Amérika Lèr. Metacritic ngaturi biji dhumateng filem punika antawisipun 57 dumugi 100 dhedhasar pratènanipun 26 juru kritik.

## Rujukan 
## Pranala 
*
Ode to My Father

***Ode to My Father *** (; lit. "Gukje (Internasional) Pasar") inggih punika film drama saking Koréa Kidul ingkang dipundamel taun 2014. Film punika dipunsutradarani Yoon Je-kyoon, dhedhasar skénario anggitanipun Park Su-jin. Ingkang maragani film punika Hwang Jung-min lan Yunjin Kim. *Ode to My Father*  nyariyosaken sujarah modèren Koréa saking taun 1950-an dumugi sapunika, miyos kadadéan ingkang mèmper kaliyan tragèdhi Evakuasi Hungnam taun 1950 nalika Perang Koréa, kaputusan pamaréntah ngintun juru rawat lan tukang tambang dhumateng Jerman ing taun 1960-an, lan Perang Vietnam. Saat ini *Ode to My Father* kasil ngancik urutan kaping pindho, film sujarah paling laris ing biyoskup Koréa, kanthi nyadé 14,2 yuta lembar karcis.

## Ingkang maragani 
* Hwang Jung-min minangka Yoon Deok-soo
* Yunjin Kim Young-ja
* Oh Dal-su minangka Dal-goo
* Jung Jin-young minangka Deok-soo ayah
* Jang Young-nam minangka Deok-soo ibu
* Ra Mi-ran minangka Deok-soo ayah bibi
* Kim Seul-gie minangka Kkeut-soon
* Lee Hyun Seung-gyu
* Kim Min-jae minangka Yoon-joo
* Tae-ho minangka Yoon Gi-joo
* Hwang Seon-hwa minangka Yoon Seon-joo
* Uhm Ji-seong minangka young Deok-soo
* Jang Dae-woong minangka young Dal-goo
* Shin Rin-ah minangka young Mak-soon
* Lee Ye-eun minangka Yoon Seo-yeon
* Choi Jae-sub korea penambang 1
* Jung Young-ki seperti korea miner 2
* Yoo Jung-ho korea miner 3
* Maeng Se-chang korea penambang 4
* Hong Seok-yeon minangka Deok-soo paman
* Stella Choe Kim minangka Mak-soon Yoon
* Go Yoon Hyun minangka Bong-hak
* Nam Jin-bok minangka Chung Ju-yung
* Park Seon-woong minangka Kim André
* Hwang In-joon minangka Penyiar Kim Dong-geon
* Park Young-seo minangka Présidhèn organisasi nem-neman
* Jung Yun-ho minangka Nam Jin

## Latar wingking 
Pamundhutan kanggé film * Ode to My Father* dipuncakaken tanggal 3 Sèptember dumugi 25 Désèmber 2013 wonten ing *Busan, ingkang naté dipun-ginakaken déning sutradara Yoon Je-kyoon mundhut gambar kanggé film *Miracle on 1st Street* (2007) lan *Busan* (2009).

Filem punika dipunbabar kanggé sagung pamirsa Koréa Kidul tanggal 17 Désèmber 2014 lan kasil mancik ing urutan paling inggil wonten box office, dipunrawuhi 1,5 yuta pamiarsa, salaminipun gangsal dinten kapisan, lan kasil ngempalaken arta ₩1.5 yuta. Sinaosa ngadhepi wontenipun filem-filem sanèsipun, film punika, ing gangsal peken, tetep wonten urutan paling inggl. Tanggal 13 Januari 2015, kacathet, 10,001,709 karcis kasadé, saéngga mlebet urutan kasewelas ingkang kasil mancik cacah pamirsa 10 yuta wonten sujarah film nagari Koréa.

*Ode to My Father* ugi naté kababar wonten ing adicara Panorama, pahargyan Festival Film Internasional Berlin kaping 65 ing wulan Fèbruari 2015, lan dipunpirsani déning kalih dasa ètnis imigran Koréa ingkang menangi kadadéan ingkang kacariyosaken wonten ing filem punika.

## Bebungah lan nominasi 
## Rujukan 
## Pranala njawi 
*  (Koréa)
*  (Koréa)
* 
* (Inggris)   di Internet Movie Database
* (Inggris) *Ode to My Father'' di HanCinema
Girl Trip

***Girl Trip*** inggih punika filem drama komedi romantik saking Inggris ingkang dipundamel taun 2017. Film punika dipunsutradarani Malcolm D. Lee, dhedhasar skénario anggitanipun Kenya Barris lan Tracy Oliver, nyariyosaken bab sekawan réncang ingkang ngrawuhi pèngetan dinten ambal warsa Essence Music wonten ing New Orleans lan tuwuhipun paseduluran lami ing antawisipun sekawan tiyang wau, sarta prakawis-prakawis ingkang adamel saèstu mardhika. Para paraga film punia antawisipun Regina Hall, Queen Latifah, Jada Pinkett Smith, Larenz Tate, lan Mike Colter sasrta kadamel déning Will Packer. *Girl Trip* badhé dipunbabar kanggé sagung para pamirsa ing tanggal Juli 2017 déning Universal Pictures.

## Latar wingking 
Ing wulan Fèbruari 2014, Universal mratélakaken bilih sutradara Malcolm D. Lee lan juru damel film Will Packer badhé makarya sesarengan wonten proyèk filem kanthi sesirah sawatawis *Girls Trip*. Wondéné ingkang nganggit skénario inggih punika *South Park* lan Erica Rivinoja. Wulan Mèi 2016, Universal netepaken tanggal pambabaran 11 Agustus 2017. Dipunlaporaken bilih Regina Hall badhé kadhapuk minangka salah satunggalipun paraga, wondéné Kenya Barris lan Tracy Oliver nyerataken malih skénarionipun. Queen Latifah lan Jada Pinkett Smith mratélakaken sumadya kadhapuk ing wulan Juni 2016. Wulan punika ugi, Larenz Tate mratélakaken sumadya nyawiji wonten film punika. Tanggal pambabaran pungkasanipun dipunundur ing 21 Juli 2017 awis saking film punika saweg diwiwiti pandamelanipun wulan Juni 2016 ing New Orleans lan Louisiana,
* Kofi Siriboe

## Rujukan 
## Pranala njawi 
* 
*